Priloga 1:

**DOPOLNITEV PREDHODNEGA PROGRAMA**

**ODPRAVE POSLEDIC ŠKODE V GOSPODARSTVU**

**ZARADI POSLEDIC MOČNIH NEURIJ Z VEČDNEVNIMI OBILNIM DEŽEVJEM NA ŠIRŠEM OBMOČJU REPUBLIKE SLOVENIJE, KI JE POVZROČILO KATASTROFALNE POPLAVEM PLAZENJE TAL IN DRUGE POSLEDICE HUDOURNIŠKEGA DELOVANJA VISOKIH VODA – POPLAVE AVGUST 2023**

Predhodni program odprave posledic škode v gospodarstvu zaradi posledic močnih neurij z večdnevnim obilnim deževjem na širšem območju Republike Slovenije, ki je povzročilo katastrofalne poplave, plazenje tal in druge posledice hudourniškega delovanja visokih voda – poplave avgust 2023, ki ga je sprejela Vlada Republike Slovenije dne 15. septembra 2023 s sklepom št. 84400-9/2023/2 in dopolnitve tega predhodnega programa, ki jih je sprejela Vlada Republike Slovenije dne 14. decembra 2023 s sklepom št. 84400-9/2023/5, se dopolnijo in sicer:

**Na koncu 1. poglavja se doda besedilo, ki se glasi:**

»Naknadno je bilo ugotovljeno, da za oškodovanca KO-SI d.o.o., ki je oddal na podlagi obvestila z dne 21. 11. 2023 na ministrstvo v roku vlogo za dodelitev predplačila v višini 10 % ocenjene vrednosti škode, le-to pomotoma ni bilo izplačano. Zaradi navedenega je potrebno izplačati oškodovancu KO-SI d.o.o. predplačilo v višini 10% ocenjene škode, kar znaša 66.969,06 EUR.

Skupna vrednost finančnih sredstev za predplačila znaša 35.418.004,40 EUR, od tega za 708 oškodovancev znaša 31.780.906,72 EUR, za dodatnih 249 ošodovancev znaša 3.570.128,62 EUR in za oškodovanca KO-SI d.o.o. znaša 66.969,06 EUR. V letu 2023 je bilo že izplačanih 35.351.035,34 EUR, za oškodovanca KO-SI d.o.o. pa bo predplačilo v višini 66.969,06 EUR izplačano v letu 2024, za kar so sredstva zagotovljena v okviru finančnega načrta Ministrstva za gospodarstvo, turizem in šport.«.

**Na koncu podpoglavja 4.1 Predhodno ocenjena škoda se doda besedilo, ki se glasi:**

»Naknadno je bilo ugotovljeno, da za oškodovanca KO-SI d.o.o., ki je na podlagi obvestila z dne 21. 11. 2023 oddal na ministrstvo v roku vlogo za dodelitev predplačila v višini 10 % ocenjene vrednosti škode, le-to pomotoma ni bilo izplačano. Zaradi navedenega je potrebno izplačati oškodovancu KO-SI d.o.o. predplačilo v višini 10 % ocenjene škode, kar znaša 66.969,06 EUR.

Skupna vrednost finančnih sredstev za predplačila znaša 35.418.004,40 EUR, od tega za 708 oškodovancev znaša 31.780.906,72 EUR, za dodatnih 249 oškodovancev znaša 3.570.128,62 EUR in za oškodovanca KO-SI d.o.o. znaša 66.969,06 EUR. V letu 2023 je bilo že izplačanih 35.351.035,34 EUR v letu 2023, za oškodovanca KO-SI d.o.o. pa bo predplačilo v višini 66.969,06 EUR izplačano v letu 2024, za kar so sredstva zagotovljena v okviru finančnega načrta Ministrstva za gospodarstvo, turizem in šport.

Tabela z višino škode za oškodovanca KO-SI d.o.o. je v prilogi 2 tega programa. Skupno število oškodovancev, ki so zaprosili za predplačilo, je 958 od tega 708 oškodovancev, ki so oddali vlogo do 20. 9. 2023 + 249 oškodovancev, ki so oddali oceno škode do 1. 12. 2023 + 1 oškodovanec (KO-SI d.o.o.).«.

**V podpoglavju 4.2 Predlog nujnih ukrepov pri odpravi posledic poplav v avgustu 2023 se v tretjem odstavku za drugim stavkom doda nov tretji stavek, ki se glasi:**

»Na osnovi ugotovitev Ministrstva za gospodarstvo, turizem in šport je dodatni oškodovanec, ki je upravičen do predplačila, oškodovanec KO-SI d.o.o., za katerega predplačilo znaša 66.969,06 EUR.«.

**V podpoglavju 4.3 Predlog višine dodelitve sredstev se za drugim odstavkom dodata nova tretji in četrti odstavek, ki se glasita:**

»Na osnovi ugotovitev Ministrstva za gospodarstvo, turizem in šport je dodatni oškodovanec, ki je upravičen do predplačila, oškodovanec KO-SI d.o.o., za katerega predplačilo znaša 66.969,06 EUR, za kar se sredstva zagotovijo v finančnem načrtu Ministrstva za gospodarstvo turizem in šport za leto 2024.«.

Tabela z višino škode za oškodovanca KO-SI d.o.o. je v prilogi 2 tega programa. Skupno število oškodovancev, ki so zaprosili za predplačilo, je 958 (od tega 708 oškodovancev, ki so oddali vlogo do 20. 9. 2023 + 249 oškodovancev, ki so oddali oceno škode do 1. 12. 2023 + 1 oškodovanec KO-SI d.o.o.).«.

**Tabela se dopolni z novo tretjo vrstico, ki se glasi:**

»

|  |  |
| --- | --- |
| Sredstva za predplačilo upravičencu KO-SI d.o.o. na podlagi druge dopolnitve predhodnega programa odprave posledic poplav v avgustu 2023 | 66.969,06 |

«.

**V prilogi 2 se za tabelo 3: Seznam oškodovancev po močnem neurju z večdnevnim obilnim deževjem v avgustu 2023 po občinah – novi oškodovanci, ki so zaprosili za predplačilo« doda tabela 4, ki se glasi:**

»Tabela 4: Oškodovanec po močnem neurju z večdnevnimi obilnim deževjem v avgustu 2023 po občini – oškodovanec, ki je zaprosil naknadno za predplačilo, a bo le-to izplačano v letu 2024

|  |  |  |  |  |  |  |
| --- | --- | --- | --- | --- | --- | --- |
| Ime oškodovanca | Občina nastanka nesreče | Ocena škode na strojih in opremi (v EUR) | Ocena škode na zalogah (v EUR) | Ocena škode na izpadu prihodka (v EUR) | Ocena škode skupaj (v EUR) | 10% ocenjene škode (v EUR) |
| KO-SI d.o.o. | Slovenj Gradec | 418.925,93 | 160.770,39\* | 250.764,69 | 830.461,01 | 66.969,06 |

\*Oškodovanec ni zahteval predplačila za škodo na zalogah, zato se 10 % predplačila izračuna od vsote ocene škode na strojih in opremi ter ocene škode na izpadu prihodka (669.690,62 EUR).«.